ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
100 കോടി വാക്സിൻ എന്ന സുപ്രധാന നാഴിക കല്ല് ഇന്ത്യ പിന്നിട്ടു
ന്യൂ ഡൽഹി: ഒക്ടോബർ 21 ,2021
രാജ്യത്ത് നൽകുന്ന കോവിഡ് -19 വാക്സിൻ ഡോസുകൾ 100 കോടി പിന്നിട്ട് ചരിത്ര നേട്ടത്തിലേക്ക്. ഈ മഹത്തായ നേട്ടം കൈവരിക്കാൻ പ്രവർത്തിച്ചതിന്പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിനന്ദിക്കുകയും രാജ്യത്തെ ശാസ്ത്ര സമൂഹത്തിനും ആരോഗ്യ പ്രൊഫഷണലുകൾക്കും ട്വിറ്ററിലൂടെ നന്ദി അറിയിക്കുകയും ചെയ്തു.ഈ സുപ്രധാന നേട്ടം കൈവരിച്ചതിന് കേന്ദ്ര ആരോഗ്യ മന്ത്രി ഡോ. മൻസുഖ് മാണ്ഡവ്യയും രാജ്യത്തെ അഭിനന്ദിച്ചു
കഴിഞ്ഞ 24 മണിക്കൂറിനുള്ളിൽ 17 ,561 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,34,95 ,808 ആയി. ദേശീയ രോഗമുക്തി നിരക്ക് 98.15 %. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 116-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,454 പേർക്കാണ് -
.ചികിത്സയിൽ ഉള്ളവരുടെ എണ്ണം 2 ലക്ഷത്തിൽ താഴെയായി തുടരുന്നു .നിലവിൽ രാജ്യത്തു ചികിത്സയിലുള്ളത്1,78,831പേരാണ് - 2020 മാർച്ചിന് ശേഷമുള്ള ഏറ്റവും കുറഞ്ഞ സംഖ്യ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.52 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,47,506 പരിശോധനകൾ നടത്തി. ആകെ 59.57 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.34 ശതമാനമാണ്. കഴിഞ്ഞ 118 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.48 ശതമാനമാണ്. കഴിഞ്ഞ 52 ദിവസമായി ഇത് 3 ശതമാനത്തിൽ താഴെയും, 135 ദിവസമായി 5 ശതമാനത്തിൽ താഴെയുമാണ്.
IE
(
മന്ത്രിസഭ
ഡി.പി.ഇയുടെ മാര്ഗ്ഗനിര്ദ്ദേശങ്ങള് നടപ്പാക്കുന്നതില് നിന്ന് ഇന്ത്യാ പോര്ട്സ് ഗ്ലോബല് ലിമിറ്റഡിനെ ഒഴിവാക്കുന്നതിന് മന്ത്രിസഭയുടെ അംഗീകാരം
സംവരണ വിജിലന്സ് നയങ്ങള് ഒഴികെയുള്ള ഡി.പി.ഇ മാര്ഗരേഖകളില്നിന്ന് ഇന്ത്യാ പോര്ട്സ് ഗ്ലോബല് ലിമിറ്റഡിനെ ഒഴിവാക്കുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ജവഹര്ലാല് നെഹ്രു പോര്ട് ട്രസ്റ്റും  ദീനദയാല് പോര്ട് ട്രസ്റ്റും   സംയുക്തമായി പ്രോത്സാഹിപ്പിക്കുന്ന ഒരു സ്പെഷ്യല് പര്പ്പസ് വെഹിക്കിളായി 2013ലെ കമ്പനി നിയമപ്രകാരമാണ് ഐ.പി.ജി.എല്. രൂപീകരിച്ചത്. ഇറാനിലെ ഷാഹിദ് ബേഹസ്തി പോര്ട്ട് ഓഫ് ഛബാറിന്റെ വികസനത്തിനും പരിപാലനത്തിനുമായി രൂപീകരിച്ച ഇതിന്റെ ഭരണനിയന്ത്രണം ഷിപ്പിംഗ് മന്ത്രാലയത്തിന് കീഴിലുമാണ്.
സംയുക്ത സമഗ്രകര്മ പദ്ധതിയില് നിന്ന് യു.എസ്.എ. പിന്മാറിയതിന് തുടര്ച്ചയായി സാധ്യതയുള്ള അമേരിക്കന് നിരോധനങ്ങളില് നിന്നും രക്ഷനേടുന്നതിനായി ജെ.എന്.പി.ടിയെയും ഡി.പി.ടിയെയും ഒഴിവാക്കണമെന്ന് 2018 ഒക്ടോബര് 29ന് വിദേശകാര്യമന്ത്രാലയം കേന്ദ്ര ഷിപ്പിംഗ് മന്ത്രാലയത്തിന് ഉപദേശം നല്കിയിരുന്നു.
ഇതിന്റെയും എംപവേര്ഡ് കമ്മിറ്റിയുടെ അംഗീകാരത്തിനേയും തുടര്ന്ന ജെ.എന്.പി.ടിയുടെയൂം ഡി.പി.ടിയുടെയും എല്ലാ ഓഹരികളും 2018 ഡിസംബര് 17ന് 'സാഗള്മാല ഡെവലപ്പ്മെന്റ് കമ്പനി ലിമിറ്റഡ്'  വാങ്ങിയിരുന്നു. എസ്.ഡി.സി.എല്. ഒരു കേന്ദ്ര പൊതുമേഖലാ സ്ഥാപനമാണ് അതുകൊണ്ട് എസ്.ഡി.സി.എല്ലിന്റെ ഉപസ്ഥാപനമായ ഐ.പി.ജി.എല്ലും ഒരു കേന്ദ്ര പൊതുമേഖലാ സ്ഥാപനമാണ്. അതിന്റെ ഫലമായി ഡി.പി.ഇയുടെ മാര്ഗരേഖകള് സാങ്കേതികമായി ഐ.പി.ജി.എല്ലിന് ബാധകമാണ്.
(തന്ത്രപരമായ ലക്ഷ്യങ്ങളോടെയുള്ള രാജ്യത്തിന്റെ ആദ്യത്തെ വിദേശപദ്ധതിയാണ് ഛബാര് പോര്ട്ട്. അതിനാല് ഒരു ബോര്ഡ് നിയന്ത്രിക്കുന്ന കമ്പനിയെന്ന നിലയിലും ഷിപ്പിംഗ് മന്ത്രാലയത്തിന്റെയും വിദേശകാര്യമന്ത്രാലയത്തിന്റെയും നിര്ദ്ദേശങ്ങള് പിന്തുടരുന്നതുമായ ഐ.പി.ജി.എല്ലിനെ തുടര്ന്നും ഡി.പി.ഇയുടെ മാര്ഗ്ഗരേഖകള് ബാധകമാകാതെ അഞ്ച് വര്ഷം പ്രവര്ത്തിക്കാന് അനുവദിക്കേണ്ടത് അടിയന്തിരമായ ആവശ്യമാണ്. പദ്ധതിയുടെ സുഗമമായ നടത്തിപ്പിനായി ഐ.പി.ജി.എല്ലിനെ ഡി.പി.ഇ മാര്ഗ്ഗരേഖകളില് നിന്നും ഒഴിവാക്കണമെന്ന് ഷിപ്പിംഗ് മന്ത്രാലയം ആവശ്യപ്പെട്ടിരുന്നു.
GK MRD
പ്രധാനമന്ത്രിയുടെ ഓഫീസ്
ശ്രീ അന്നയുടെ നേട്ടങ്ങൾ എടുത്തുകാണിക്കുന്ന അരുണാചൽ പ്രദേശിലെ കടയുടമയുടെ വീഡിയോ പ്രധാനമന്ത്രി പങ്കുവെച്ചു
അരുണാചൽ പ്രദേശിലെ ഒരു കടയുടമ ശ്രീ അന്നയുടെ നേട്ടങ്ങൾ എടുത്തുകാണിക്കുന്ന വീഡിയോ പ്രധാനമന്ത്രി പങ്കുവെച്ചു.
കടയുടമയെക്കുറിച്ച് കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി ഇറാനിയുടെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി ട്വീറ്റ് ചെയ്തു.
"ശ്രീ അന്നയുടെ നേട്ടങ്ങൾ അവർ ശരിയായി ചൂണ്ടിക്കാണിക്കുന്നു."
-ND-
(
പ്രധാനമന്ത്രിയുടെ ഓഫീസ്
കംബോഡിയൻ പ്രധാനമന്ത്രി സാംദേക് അക്ക മോഹ സേന പദേയ് ടെക്കോ ഹുൻ സെന്നും പ്രധാനമന്ത്രി നരേന്ദ്ര മോദിയും തമ്മിലുള്ള വെർച്വൽ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് കംബോഡിയൻ പ്രധാനമന്ത്രി സാംദേക് അക്ക മോഹ സേന പാഡെ ടെക്കോ ഹുൻ സെന്നുമായി ഒരു വെർച്വൽ കൂടിക്കാഴ്ച നടത്തി.
വ്യാപാരം, നിക്ഷേപം, മാനവ വിഭവശേഷി വികസനം, പ്രതിരോധം, സുരക്ഷ, വികസന സഹകരണം, കണക്ടിവിറ്റി, കോവിഡാനന്തര സാമ്പത്തിക വീണ്ടെടുക്കൽ, ജനങ്ങൾ തമ്മിലുള്ള ബന്ധം തുടങ്ങിയ മേഖലകളിലെ സഹകരണം ഉൾപ്പെടെ ഉഭയകക്ഷി വിഷയങ്ങളുടെ മുഴുവൻ ശ്രേണിയിലും ഇരു നേതാക്കളും ചർച്ച നടത്തി. ഉഭയകക്ഷി സഹകരണത്തിന്റെ വേഗതയിൽ അവർ സംതൃപ്തി രേഖപ്പെടുത്തി.
ഇന്ത്യയുമായുള്ള ബന്ധത്തിന് കംബോഡിയ നൽകുന്ന പ്രാധാന്യം പ്രധാനമന്ത്രി ഹുൻ സെൻ ഊന്നിപ്പറഞ്ഞു. പ്രധാനമന്ത്രി മോദി ഈ വികാരത്തിന് മറുപടി നൽകുകയും ഇന്ത്യയുടെ ആക്റ്റ് ഈസ്റ്റ് നയത്തിൽ കംബോഡിയയുടെ മൂല്യവത്തായ പങ്ക് ഊന്നിപ്പറയുകയും ചെയ്തു. മെകോംഗ്-ഗംഗ സഹകരണ ചട്ടക്കൂടിന് കീഴിലുള്ള ശേഷി വികസന പരിപാടികളും ദ്രുത പ്രഭാവ പദ്ധതികളും ഉൾപ്പെടെ ഇരു രാജ്യങ്ങളും തമ്മിലുള്ള ശക്തമായ വികസന പങ്കാളിത്തം നേതാക്കൾ അവലോകനം ചെയ്തു.
ഇരു രാജ്യങ്ങളും തമ്മിലുള്ള ചരിത്രപരവും സാംസ്കാരികവുമായ ബന്ധങ്ങളും പ്രധാനമന്ത്രി മോദി ഉയർത്തിക്കാട്ടുകയും ഇരു രാജ്യങ്ങളും തമ്മിലുള്ള സാംസ്കാരികവും ഭാഷാപരവുമായ ബന്ധം ചിത്രീകരിക്കുന്ന കംബോഡിയയിലെ അങ്കോർ വാട്ട്, പ്രീ വിഹാർ ക്ഷേത്രങ്ങളുടെ പുനരുദ്ധാരണത്തിൽ ഇന്ത്യയുടെ പങ്കാളിത്തത്തിൽ സന്തോഷം പ്രകടിപ്പിക്കുകയും ചെയ്തു.
ഇന്ത്യയും കംബോഡിയയും തമ്മിലുള്ള നയതന്ത്രബന്ധം സ്ഥാപിച്ചതിന്റെ 70-ാം വാർഷികം ഈ വർഷം ആഘോഷിക്കുന്ന വേളയിൽ ഇരു നേതാക്കളും പരസ്പരം അഭിനന്ദിച്ചു.
ഈ ആഘോഷങ്ങളുടെ ഭാഗമായി പ്രധാനമന്ത്രി മോദി, കംബോഡിയയിലെ രാജാവിനെയും രാജ്ഞിയെയും സൗകര്യപ്രദമായ സമയത്ത് ഇന്ത്യ സന്ദർശിക്കാൻ ക്ഷണിച്ചു.
മേഖലാ -ആഗോള വിഷയങ്ങളെക്കുറിച്ചുള്ള പൊതുവായ വീക്ഷണങ്ങൾ ഇരു നേതാക്കളും കൈമാറി.
ആസിയാൻ അധ്യക്ഷസ്ഥാനം ഏറ്റെടുത്തതിൽ പ്രധാനമന്ത്രി കംബോഡിയയെ അഭിനന്ദിക്കുകയും ചെയർമാന്റെ വിജയത്തിനായി കംബോഡിയയ്ക്ക് ഇന്ത്യയുടെ പൂർണ പിന്തുണയും സഹായവും ഉറപ്പുനൽകുകയും ചെയ്തു.
-ND-
(
മന്ത്രിസഭ
ആരോഗ്യ, ഔഷധ മേഖലയിലെ സഹകരണത്തിന് ഇന്ത്യയും കമ്പോഡിയയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ആരോഗ്യ, ഔഷധ മേഖലയിലെ സഹകരണത്തിന് ഇന്ത്യയും കമ്പോഡിയയും തമ്മില് ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി.
ആരോഗ്യ മേഖലയില് സംയോജിത സംരംഭങ്ങളിലൂടെയും സാങ്കേതികവിദ്യാ വികസനത്തിലൂടെയും ഇരുരാജ്യങ്ങളും തമ്മിലുള്ള സഹകരണം വര്ധിപ്പിക്കാനാണ് ധാരണപത്രം ലക്ഷ്യമിടുന്നത്. ഇന്ത്യയും കമ്പോഡിയയുമായുള്ള ഉഭയകക്ഷി ബന്ധം മെച്ചപ്പെടുത്താന് ഇത് സഹായിക്കും. ഒപ്പുവെക്കുന്ന ദിനം മുതല് പ്രാബല്യത്തില് വരുന്ന ധാരണാപത്രത്തിന് 5 വര്ഷത്തെ കാലാവധി ഉണ്ടാകും.
മാതൃശിശു ആരോഗ്യം, കുടുംബാസൂത്രണം, എച്ച്ഐവി/ എയ്ഡ്സ്, ക്ഷയം, ഡ്രഗ്സ് ആന്ഡ് ഫാര്മസ്യൂട്ടിക്കല്സ്,സാങ്കേതികവിദ്യ കൈമാറ്റം, പകര്ച്ചവ്യാധി നിയന്ത്രണം, പൊതുജനാരോഗ്യം, സാംക്രമികവും അല്ലാത്തതുമായ രോഗങ്ങളുടെ നിയന്ത്രണം, മെഡിക്കല് ഗവേഷണ വികസന പ്രവര്ത്തനങ്ങള് , മെഡിക്കല് വിദ്യാഭ്യാസം, പൊതുജന ആരോഗ്യ മേഖലയിലെ മനുഷ്യ വിഭവശേഷി വികസനം, ക്ലിനിക്കല്, പാരാ ക്ലിനിക്കല്, മാനേജ്മെന്റ് മേഖലകളില് പരിശീലനം, എന്നിവയ്ക്കൊപ്പം പരസ്പരസമ്മതത്തോടെ കൂടിയ മറ്റു മേഖലകളിലും സഹകരിച്ച് പ്രവര്ത്തിക്കാനാണ് ധാരണ പത്രം ലക്ഷ്യമിടുന്നത്.
പ്രധാനമന്ത്രിയുടെ ഓഫീസ്
പി എസ് എൽ വി സി 53ന്റെ വിജയകരമായ വിക്ഷേപണത്തിന് പ്രധാനമന്ത്രി ഇൻസ്പേസിനെയും ഐ എസ് ആർ ഒ യെയും അഭിനന്ദിച്ചു
പി എസ് എൽ വി സി 53 ദൗത്യത്തിലൂടെ രണ്ട് ഇന്ത്യൻ സ്റ്റാർട്ടപ്പ് പേലോഡുകൾ ബഹിരാകാശത്ത് വിജയകരമായി എത്തിച്ചതിന് പ്രധാനമന്ത്രി ശ്രീ നരേന്ദ്ര മോദി ഇൻസ്പേസ് , ഐ എസ് ആർ ഒ എന്നിവയെ അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
പി എസ് എൽ വി സി 53 ദൗത്യം രണ്ട് ഇന്ത്യൻ സ്റ്റാർട്ടപ്പ് പേലോഡുകൾ ബഹിരാകാശത്ത് എത്തിച്ചു് കൊണ്ട് ഒരു പുതിയ നാഴികക്കല്ല് കൈവരിച്ചു. ഈ സംരംഭം പ്രാപ്തമാക്കിയതിന് ഇൻസ്പേസിനും,ഐ എസ ആർ ഒ യ്ക്കും അഭിനന്ദനങ്ങൾ. സമീപഭാവിയിൽ കൂടുതൽ ഇന്ത്യൻ കമ്പനികൾ ബഹിരാകാശത്ത് എത്തുമെന്ന് വിശ്വാസമുണ്ട്."
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര സഹമന്ത്രി ഡോ.എൽ മുരുകൻ കാൻ സന്ദർശിക്കും
(ന്യൂഡൽഹി , മെയ് 20,2022
കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ.എൽ.മുരുകൻ ഫ്രാൻസ് സന്ദർശനത്തിനൊരുങ്ങുന്നു. 2022 മെയ് 22 മുതൽ 24 വരെ കാൻ ഫിലിം ഫെസ്റ്റിവലിൽ പങ്കെടുക്കാൻ ഡോ. മുരുകൻ 2022 മെയ് 21 ശനിയാഴ്ച ഫ്രാൻസിലേക്ക് പുറപ്പെടും.2022 മെയ് 22-ന് ഫ്രാൻസിലെത്തുന്ന ഡോ. എൽ. മുരുകൻ , തുടർന്ന് കാൻ ഫിലിം ഫെസ്റ്റിവലിലെ വിവിധ പരിപാടികളിലും യോഗങ്ങളിലും പങ്കെടുക്കും. 2022 മെയ് 25-ന് രാവിലെ അദ്ദേഹം ന്യൂഡൽഹിയിൽ മടങ്ങി എത്തും
പ്രധാനമന്ത്രിയുടെ ഓഫീസ്
ഒഡിഷയിലെഫോനി ചുഴലിക്കാറ്റ് ബാധിത പ്രദേശങ്ങളില് പ്രധാനമന്ത്രി വ്യോമ നിരീക്ഷണം നടത്തി
ആയിരംകോടിരൂപയുടെഅടിയന്തരസഹായം പ്രധാനമന്ത്രി പ്രഖ്യാപിച്ചു
ഫോനി ചുഴലിക്കാറ്റ് ഈ മാസംമൂന്നിന് നാശംവിതച്ച ഒഡിഷയിലെസ്ഥിതിഗതികള് പ്രധാനമന്ത്രി ശ്രീ. നരേന്ദ്ര മോദിഇന്ന്വിലയിരുത്തി. പിപ്പിലി, പുരി, കൊണാര്ക്, നിമപാദ, ഭുവനേശ്വര്എന്നിവിടങ്ങളില് പ്രധാനമന്ത്രി വ്യോമ നിരീക്ഷണം നടത്തി. ഗവര്ണര് പ്രൊഫ. ഗണേശിലാല്, മുഖ്യമന്ത്രി ശ്രീ. നവീന് പട്നായിക്, കേന്ദ്ര പെട്രോളിയം പ്രകൃതിവാതക മന്ത്രി ശ്രീ. ധര്മ്മേന്ദ്രേ പ്രധാന് എന്നിവരുംവ്യോമ നിരീക്ഷണത്തില് പ്രധാനമന്ത്രി നരേന്ദ്ര മോദിയൊടൊപ്പംഉണ്ടായിരുന്നു.
പിന്നീട്സംസ്ഥാനത്തെയും, കേന്ദ്രത്തിലെയുംമുതിര്ന്ന ഒരുഉദ്യോഗസ്ഥരുടെഒരുയോഗത്തില്ചുഴലിക്കാറ്റിനെ തുടര്ന്നുണ്ടായ നാശനഷ്ടങ്ങളും, രക്ഷാദുരിതാശ്വാസ പ്രവര്ത്തനങ്ങളും പ്രധാനമന്ത്രി വിലയിരുത്തി. സംസ്ഥാനത്തിന് സാധ്യമായഎല്ലാസഹായവും പ്രധാനമന്ത്രി ഉറപ്പ്നല്കി. ആയിരംകോടിരൂപയുടെഅടിയന്തിരസഹായം പ്രധാനമന്ത്രി പ്രഖ്യാപിച്ചു. കഴിഞ്ഞ മാസം 29 ന് സംസ്ഥാന ഗവണ്മെന്റിന് അനുവദിച്ച 341 കോടിരൂപയ്ക്ക് പുറമെയാണിത്. കേന്ദ്രത്തില് നിന്നുള്ള അന്തര് മന്ത്രാലയസംഘത്തിന്റെവിലയിരുത്തലിന് ശേഷംകൂടുതല്വാഗ്ദാനം അദ്ദേഹംഉറപ്പ് നല്കി.
ഒഡിഷയിലെ ജനങ്ങളോട് പ്രധാനമന്ത്രി പൂര്ണ്ണ ഐക്യദാര്ഢ്യം പ്രഖ്യാപിച്ചു. അടിയന്തിരസഹായംലഭ്യമാക്കുന്നതില് മാത്രമല്ലസംസ്ഥാനത്തിന്റെ പുനര് നിര്മ്മാണം ഉറപ്പാക്കുന്നതിലുംകേന്ദ്ര ഗവണ്മെന്റ് പൂര്ണ്ണമായും പ്രതിജ്ഞാബദ്ധമാണെന്ന് അദ്ദേഹം പറഞ്ഞു. കൂടുതല്ജീവഹാനി ഒഴിവാക്കുന്നതില് ഉപഗ്രഹ ചിത്രങ്ങളും ആധുനികകാലാവസ്ഥാ പ്രവചന സങ്കേതങ്ങളുംവഹിച്ച പങ്കിനെ അദ്ദേഹംഅഭിനന്ദിച്ചു.
ഒരുദശലക്ഷത്തിലധികം പേരെ ഒഴിപ്പിച്ച് സുരക്ഷിതസ്ഥാനങ്ങളിലേയ്ക്ക്മാറ്റുന്നതിന് സംസ്ഥാന ഗവണ്മെന്റിന്റെ ശ്രമങ്ങളെയും, സൂക്ഷ്മമായകാലാവസ്ഥാ പ്രവചനങ്ങള് നല്കുന്നതില് കേന്ദ്ര കാലാവസ്ഥാവകുപ്പിന്റെ പ്രവര്ത്തനങ്ങളെയും അദ്ദേഹം പ്രകീര്ത്തിച്ചു. പൂര്വ്വാവസ്ഥയില് എത്താനുള്ള ജനങ്ങളുടെകഴിവിനെയുംതീരമേഖലകളില്കഴിയുന്ന മത്സ്യതൊഴിലാളികളെയുംഅദ്ദേഹംഅഭിനന്ദിച്ചു.
ജീവഹാനി പരമാവധി കുറയ്ക്കുന്നതില്കേന്ദ്ര, സംസ്ഥാന ഗവണ്മെന്റുകള് തമ്മില് ഉണ്ടായമികച്ച ഏകോപനത്തിനും അദ്ദേഹംസംതൃപ്തിരേഖപ്പെടുത്തി. ഒരുതീരസംസ്ഥാനത്തെ മുഖ്യമന്ത്രിയായിരുന്ന തനിക്ക്ഇത്തരംഒരുചുഴലിക്കാറ്റ് വരുത്താന് ഇടയുള്ള നാശ നഷ്ടങ്ങളുടെതോത്വ്യക്തമായിഅറിയാമെന്ന് പ്രധാനമന്ത്രി പറഞ്ഞു.
അടിസ്ഥാന സൗകര്യങ്ങള്, ഭവനങ്ങള്, മത്സ്യതൊഴിലാളിമേഖല എന്നിവയ്ക്ക്ഉണ്ടായ നാശനഷ്ടങ്ങളുടെഉണ്ടായതോത്വിലയിരുത്താനും ഒരുകേന്ദ്ര സംഘംഅടുത്ത്തന്നെ സംസ്ഥാനം സന്ദര്ശിക്കുമെന്ന് പ്രധാനമന്ത്രി ഉറപ്പ് നല്കി. വൈദ്യുതി, വാര്ത്താവിനിമയം, റെയില്വെമുതലായസേവനങ്ങള് എത്രയുംവേഗം പുനസ്ഥാപിക്കാന് കേന്ദ്ര, സംസ്ഥാന ഉദ്യോഗസ്ഥര്ക്ക്അദ്ദേഹം നിര്ദ്ദേശം നല്കി. സംസ്ഥാനത്തെ താറുമാറായറോഡുകള് നന്നാക്കുന്നതിന് ഫലപ്രദമായ നടപടികള്കൈക്കൊള്ളാനും സംസ്ഥാനത്തിന് സാധ്യമായഎല്ലാസഹായവും നല്കാനും കേന്ദ്ര റോഡ് ഉപരിതലഗതാഗത മന്ത്രാലയത്തിന് അദ്ദേഹം നിര്ദ്ദേശം നല്കി. വെള്ളപ്പൊക്ക ബാധിത പ്രദേശങ്ങള്സന്ദര്ശിച്ച് വിളഇന്ഷ്വറന്സുമായി ബന്ധപ്പെട്ട കൃഷിക്കാരുടെക്ലെയിമുകള് പരിശോധിക്കുന്നതിന് നിരീക്ഷകരെ ഉടനെ അയയ്ക്കാന് അദ്ദേഹം നിര്ദ്ദേശം നല്കി.
(ചുഴലിക്കാറ്റില് ഗുരുതരമായി പരിക്കേറ്റവരുടെ ആശ്രിതര്ക്ക് പ്രധാനമന്ത്രി രണ്ട് ലക്ഷംരൂപ ആശ്വാസ ധനം പ്രഖ്യാപിച്ചു. ഈ ദുരിതവേളയില് കേന്ദ്ര ഗവണ്മെന്റ്സംസ്ഥാനത്തെ ജനങ്ങളോടൊപ്പം തോളോട്തോള്ചേര്ന്ന് നില്ക്കുകയാണെന്ന് പ്രധാനമന്ത്രി ഉറപ്പ് നല്കി.
ND/MRD
ഉരുക്ക് മന്ത്രാലയം
രാജ്യത്ത് പ്രതിശീർഷ ഉരുക്ക് ഉപയോഗം വർദ്ധിപ്പിക്കുന്നതിന് ഗ്രാമീണ മേഖല വലിയ പങ്കുവഹിക്കുന്നുണ്ടെന്ന് ശ്രീ ധർമേന്ദ്ര പ്രധാൻ
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി  യുമായി സഹകരിച്ച് ആത്മ നിർഭർ ഭാരത് വിഷയത്തിൽ കേന്ദ്ര ഉരുക്ക് മന്ത്രാലയം സംഘടിപ്പിച്ച വെബിനാറിൽ കേന്ദ്ര ഉരുക്ക്–-പെട്രോളിയം പ്രകൃതി വാതക മന്ത്രി ശ്രീ ധർമേന്ദ്രപ്രധാൻ സംസാരിച്ചു. ഗ്രാമീണ ജനതയുടെ വളർച്ചയിലും അഭിവൃദ്ധിയിലും ഗ്രാമീണ സമ്പദ്വ്യവസ്ഥയെ ശക്തവും സ്വാശ്രയവുമാക്കുന്നതിലും ഇന്ത്യൻ ഉരുക്ക് മേഖലയുടെ പങ്കു സംബന്ധിച്ച ആശയങ്ങൾ അദ്ദേഹം പങ്കുവച്ചു.
ചടങ്ങിൽ വിശിഷ്ടാതിഥിയായി ഗ്രാമവികസന, കൃഷി, കർഷകക്ഷേമ, പഞ്ചായത്തിരാജ്, ഭക്ഷ്യ സംസ്കരണ വ്യവസായ മന്ത്രി ശ്രീ നരേന്ദ്ര സിംഗ് തോമർ പങ്കെടുത്തു. ഉരുക്കു സഹമന്ത്രി ശ്രീ ഫഗ്ഗൻ സിംഗ് കുലസ്തെ പ്രത്യേക അഭിസംബോധന നടത്തി.
കാര്ഷിക അടിസ്ഥാനസൗകര്യ നിധിയായി 1,00,000 കോടി രൂപ സർക്കാർ വിതരണം ചെയ്തുതുടങ്ങിയതായി മുഖ്യപ്രഭാഷണത്തിനിടെ ശ്രീ പ്രധാൻ അറിയിച്ചു.
നമ്മുടെ ഗ്രാമങ്ങളെ ശക്തവും സ്വാശ്രയവുമാക്കുന്നതിൽ ഉരുക്ക് പ്രധാന പങ്ക് വഹിക്കേണ്ടതുണ്ടെന്ന് ശ്രീ നരേന്ദ്ര സിംഗ് തോമർ പ്രസംഗമധ്യേ പറഞ്ഞു.
ഗ്രാമീണ സമ്പദ്വ്യവസ്ഥയിൽ ഇരുമ്പ്, ഉരുക്ക് മേഖലയുടെ വിശാല സാധ്യതകൾ മനസ്സിലാക്കാൻ വെബിനാർ സഹായിക്കുമെന്ന് ചടങ്ങിൽ സംസാരിച്ച ശ്രീ ഫഗ്ഗൻ സിംഗ് കുലസ്തെ പറഞ്ഞു.
(Visitor Counter : 154
പെട്രോളിയം, പ്രകൃതി വാതക മന്ത്രാലയം
പെട്രോളിന്റെയും ഡീസലിന്റെയും മൊത്ത-റീറ്റെയ്ൽ വിപണനത്തിന് അംഗീകാരം നല്കുന്നതിനള്ള മാര്ഗ്ഗനിര്ദ്ദേശങ്ങള് പെട്രോളിയും പ്രകൃതിവാതക മന്ത്രാലയം ലഘുവാക്കി
(ന്യൂഡല്ഹി; 2020 ഓഗസ്റ്റ് 04
മോട്ടോര് സ്പീരിറ്റ് , ഹൈസ്പീഡ് ഡീസല്  എന്നിവയുടെ മൊത്ത - റീറ്റെയ്ൽ വിപണനത്തിനുള്ള അംഗീകാരം നല്കുന്നതിനുള്ള മാര്ഗ്ഗനിര്ദ്ദേശങ്ങള് പെട്രോളിയം പ്രകൃതിവാതക മന്ത്രലായം 2019 നവഗബര് 8ലെ പ്രമേയത്തില് ലളിതമാക്കി. എം.എസിന്റെയും എച്ച്.എസ്.ഡിയുടെയും വിപണനത്തില് സ്വകാര്യമേഖലയുടെ പങ്കാളിത്തം വര്ദ്ധിപ്പിക്കുന്നതാണ് ലളിതമാക്കിയ മാര്ഗ്ഗനിര്ദ്ദേശങ്ങള് ലക്ഷ്യമാക്കുന്നത്. മൊത്തമായോ അല്ലെങ്കില് ചില്ലറയായോയുള്ള മാർക്കറ്റിങ്ങിനു അംഗീകാരം നേടാന് ആഗ്രഹിക്കുന്ന ഒരു സ്ഥാപനത്തിന് അപേക്ഷനല്കുമ്പോള് മൊത്തം 250 കോടി രൂപയുടെ സമ്പത്ത്  ഉണ്ടായിരിക്കണം. നിര്ദ്ദിഷ്ട അപേക്ഷാഫോമില് മന്ത്രാലയത്തിന് അപേക്ഷകള് സമര്പ്പിക്കണം. റീറ്റെയ്ൽ മാർക്കറ്റിങ് അംഗീകാരത്തിന് വേണ്ടി സ്ഥാപനം കുറഞ്ഞത് 100 റീറ്റെയ്ൽ കേന്ദ്രങ്ങളെങ്കിലും സ്ഥാപിക്കണം. രാജ്യത്ത് ഗതാഗത ഇന്ധനങ്ങളുടെ വിപണത്തില് ഇത് വിപ്ലവകരമാക്കും. ഈ മാര്ഗ്ഗനിര്ദ്ദേശങ്ങള് നിര്ദ്ദിഷ്ട അപേക്ഷാഫോമിനൊപ്പം മന്ത്രാലയത്തിന്റെ . വെബ്സൈറ്റില് ലഭിക്കും.
ഈ വിഷയവുമായി ബന്ധപ്പെട്ട് എന്തെങ്കിലും സംശയങ്ങളുണ്ടെങ്കില് പെട്രോളിയും പ്രകൃതിവാതക മന്ത്രാലയത്തിന്റെ ലാന്ഡ് ലൈന് നമ്പറായ +91-11-2338 6119/6071 തിങ്കള് മുതല് വെള്ളിവരെ ഓഫീസ് സമയത്ത് വിളിക്കാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
ന്യൂഡൽഹി, ജൂലൈ 13 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 38.14 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 31,443 പേര്ക്ക്, 118 ദിവസത്തിനുള്ളിലെ ഏറ്റവും താഴ്ന്ന നിലയിൽ
രാജ്യത്താകമാനം ഇതുവരെ 3,00,63,720 പേര് രോഗമുക്തരായി
രോഗമുക്തി നിരക്ക് 97.28% ആയി വര്ദ്ധിച്ചു
കഴിഞ്ഞ 24 മണിക്കൂറിനിടെ 49,007 പേര് സുഖം പ്രാപിച്ചു
രാജ്യത്ത് ചികിത്സയിലുള്ളവരുടെ എണ്ണം - 4,31,315, 109 ദിവസത്തിനുള്ളിലെ ഏറ്റവും താഴ്ന്ന നിലയിൽ
ചികിത്സയിലുള്ളത് ആകെ രോഗബാധിതരുടെ 1.40%
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.28 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.81%, തുടര്ച്ചയായ 22 -ആം ദിവസവും 3 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 43.40കോടി പരിശോധനകള്
പ്രധാനമന്ത്രിയുടെ ഓഫീസ്
നാവിക പൈലറ്റുമാർ ഐഎൻഎസ് വിക്രാന്തിൽ നാവികസേനയുടെ ലഘു യുദ്ധ വിമാനം ലാൻഡ് ചെയ്യിച്ചു
സ്വാശ്രയത്വത്തിനായുള്ള ശ്രമങ്ങളെ പ്രധാനമന്ത്രി അഭിനന്ദിച്ചു
നാവിക പൈലറ്റുമാർ ഐഎൻഎസ് വിക്രാന്തിൽ ലഘു യുദ്ധ വിമാനങ്ങളുടെ ലാൻഡിംഗ് നടത്തിയതിൽ പ്രധാനമന്ത്രി ശ്രീ നരേന്ദ്ര മോദി സന്തുഷ്ടി പ്രകടിപ്പിച്ചു.
നാവിക വക്താവിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഉല്കൃഷ്ടം ! സ്വാശ്രയത്വത്തിനായുള്ള ശ്രമങ്ങൾ പൂർണ്ണ ശക്തിയോടെ തുടരുകയാണ്.
ഉപരാഷ്ട്രപതിയുടെ കാര്യാലയം
ലോക ഭൗമ ദിനത്തില് ഉപരാഷ്ട്രപതി ശ്രീ. എം.വെങ്കയ്യ നായിഡു പുറപ്പെടുവിച്ച സന്ദേശം
കോവിഡ്- 19 മഹാവ്യാധി കാരണമുള്ള മുന്പില്ലാത്തവിധമുള്ള ആരോഗ്യ പ്രതിസന്ധിയെ മാനവരാശിയൊന്നാകെ നേരിടുമ്പോഴാണ് ലോക ഭൗമ ദിനത്തിന്റെ അന്പതാം വാര്ഷികത്തിലൂടെ നാം കടന്നുപോകുന്നത്. ലോകത്തിന്റെ പരിസ്ഥിതിയെക്കുറിച്ചു ഞെട്ടിക്കുന്ന വിവരങ്ങള് ശ്രദ്ധയില് വരുന്ന സമയംകൂടിയാണ് ഇത്. ലോക്ഡൗണ് നിമിത്തം മലിനീകരണം ഗണ്യമായി കുറയുകയും വായുവിന്റെ മേന്മ വര്ധിക്കുകയും ചെയ്തത് മനുഷ്യന് പരിസ്ഥിതി സന്തുലനത്തിന് എത്രത്തോളം കോട്ടം സൃഷ്ടിക്കുന്നുണ്ട് എന്നു നമ്മെ ബോധ്യപ്പെടുത്തുന്നു.
കൂടുതല് ഹരിതാഭവും മാലിന്യമുക്തവുമായ ഭൂമി യാഥാര്ഥ്യമാക്കുന്നതിനായി എല്ലാ പൗരന്മാരും ശ്രമിക്കേണ്ട കാലം വന്നെത്തിയിരിക്കുന്നു. പ്രകൃതിമാതാവിനെ സംരക്ഷിക്കുംവിധം നമുക്കു വികസന മാതൃകകളെയും ഉപഭോക്തൃ ത്വരയാല് നയിക്കപ്പെടുന്ന ജീവിത ശൈലിയെയും പരിഷ്കരിക്കാം. പ്രകൃതിയെ സംരക്ഷിച്ചു ഭൂമിയെ സൗഹാര്ദപൂര്ണമായ സഹവാസത്തിനു യോജിച്ച ഇടമായി മാറ്റുന്നതിനു പ്രവര്ത്തിക്കാന് ഞാന് ജനങ്ങളോട് ഈ ഭൗമ ദിനത്തില് ആഹ്വാനം ചെയ്യുകയാണ്.
നമ്മുടെ പരമ്പരാഗത ചികില്സാ സംവിധാനമായ ആയുര്വേദം ഭൂമി, ജലം, വായു, അഗ്നി, ആകാശം എന്നീ പഞ്ചഭൂതങ്ങളെ കുറിച്ചും അവയുടെ സന്തുലിതമായ നിലനില്പിനെ കുറിച്ചും പറയുന്നുണ്ട്.
എല്ലാ മേഖലകളിലും കാലാവസ്ഥാ സൗഹൃദപരമായ നയങ്ങള് സ്വീകരിച്ചു മുന്നോട്ടു പോവുക മാത്രമാണു പോംവഴി.
ഐക്യരാഷ്ട്രസഭ വികസന പദ്ധതി  റിപ്പോര്ട്ട് പ്രകാരം 1990കളിലേതിനെ അപേക്ഷിച്ച് ഹരിതഗൃഹ വാതക ബഹിര്ഗമനം 50 ശതമാനത്തിലേറെ വര്ധിച്ചു. കാലാവസ്ഥ, സുസ്ഥിര ഊര്ജം എന്നിവയില് ശ്രദ്ധേ കേന്ദ്രീകരിക്കുന്നതു വന് നേട്ടം സാധ്യമാക്കുമെന്നു ചൂണ്ടിക്കാണിച്ചിട്ടുമുണ്ട്.
ഈ മഹാവ്യാധി നിമിത്തം മുന്പില്ലാത്ത തടസ്സങ്ങള് നേരിടുന്ന സമയത്തു നമുക്കു വികസന മാതൃകകളില് വരുത്തേണ്ട മാറ്റങ്ങളെ കുറിച്ചു ചിന്തിക്കാം. നമുക്കു വികസന, സാമ്പത്തിക തന്ത്രങ്ങള് പുനഃപരിശോധിക്കുകയും പരിഷ്കരിക്കുകയും ചെയ്യാം. ഭൂതകാലത്തില്നിന്നും കടുത്ത വര്ത്തമാനകാലത്തില്നിന്നും പാഠങ്ങള് ഉള്ക്കൊണ്ട് നമുക്കു കൂടുതല് സുസ്ഥിരമായ രീതിയില് ഭാവിയെ പുനര്നിര്വചിക്കാം.
ലോക്ഡൗണ് കാലത്തു ഭൂമി സ്വയം മുറിവുണക്കുകയാണ് എന്നാണു പറഞ്ഞുവരുന്നത്. സത്യമാണത്. ഗംഗ മുതല് കാവേരി വരെയുള്ള നദികളിലെ മലിനീകരണത്തോതു ഗണ്യമായി കുറഞ്ഞിരിക്കുന്നു. ഗംഗയില് ചിലയിടങ്ങളിലെ വെള്ളം നേരത്തേ കുളിക്കാന് പറ്റുന്നതല്ലായിരുന്നെങ്കില് ഇപ്പോള് കുളിക്കാവുന്നതായി മാറി.
(താഴെത്തട്ടില്, സമൂഹം വലിയ തോതില് വൃക്ഷങ്ങള് നട്ടുപിടിപ്പിക്കാന് തയ്യാറാവുകയും പ്രകൃതി വിഭവങ്ങളുടെ പരമാവധി കുറഞ്ഞ തോതിലുള്ള ഉപയോഗവും പുനരുപയോഗവും പുനഃചംക്രമണവും ശീലിക്കുകയും വേണം. സുസ്ഥിരമായ ജീവിതത്തിനായി സമൂഹം ഒരുമിച്ചു നിലകൊള്ളണം. മെച്ചമാര്ന്ന ഭാവിക്കായി നമുക്കു പ്രകൃതിയെ സംരക്ഷിക്കുകയും സംസ്കാരത്തെ പ്രോല്സാഹിപ്പിക്കുകയും വേണം.
വനിതാ, ശിശു വികസന മന്ത്രാലയം
ഇരകളായ സ്ത്രീകൾക്കായി 'വൺ സ്റ്റോപ്പ് സെന്റർ' പദ്ധതി
ന്യൂ ഡൽഹി: ഡിസംബർ 15, 2021
സ്വകാര്യ ഇടങ്ങളിലും പൊതു ഇടങ്ങളിലും അതിക്രമങ്ങളും ദുരിതങ്ങളും നേരിടേണ്ടി വന്ന / അനുഭവിക്കുന്ന സ്ത്രീകൾക്ക് പോലീസ് സേവന സൗകര്യം ഉൾപ്പെടെയുള്ള പിന്തുണയും സഹായവും നൽകുന്നതിനായി 2015 ഏപ്രിൽ 1 മുതൽ കേന്ദ്ര ഗവണ്മെന്റ് 'വൺ സ്റ്റോപ്പ് സെന്റർ'  പദ്ധതി നടപ്പിലാക്കുന്നു. ഇതിലൂടെ വൈദ്യസഹായം, നിയമസഹായം, കൗൺസിലിങ്ങ്, മാനസിക പിന്തുണ, താത്കാലിക അഭയം എന്നിവ ഒരു കുടക്കീഴിൽ ലഭ്യമാക്കുന്നു.
നിലവിൽ, 733 ഒഎസ്സി-കൾ അംഗീകരിച്ചിട്ടുണ്ട്. അതിൽ 704 എണ്ണം 35 സംസ്ഥാനങ്ങളിൽ/കേന്ദ്ര ഭരണ പ്രദേശങ്ങളിൽ  പ്രവർത്തനക്ഷമമാക്കിയിട്ടുണ്ട്. ഇത് രാജ്യത്തെ 4.50 ലക്ഷത്തിലധികം സ്ത്രീകളെ സഹായിച്ചിട്ടുണ്ട് .
('വൺ സ്റ്റോപ്പ് സെന്റർ' പദ്ധതിയ്ക്ക് കീഴിൽ, കേന്ദ്ര ഗവണ്മെന്റ് നേരിട്ട് 100% ധനസഹായം നിർഭയ ഫണ്ടിൽ നിന്ന് ജില്ലാ അധികാരികൾക്ക് നൽകുന്നു.
കേന്ദ്ര വനിതാ-ശിശു വികസന മന്ത്രി ശ്രീമതി സ്മൃതി സുബിൻ ഇറാനിയാണ് ഈ വിവരം ഇന്ന് രാജ്യ സഭയിൽ രേഖാമൂലം നൽകിയത്.
പ്രധാനമന്ത്രിയുടെ ഓഫീസ്
പ്രൊഫസർ ശശികുമാർ ചിത്രെയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രൊഫസർ ശശികുമാർ ചിത്രെയുടെ നിര്യാണത്തിൽ പ്രധാനമന്ത്രി പ്രധാനമന്ത്രി നരേന്ദ്ര മോദി ദുഃഖം രേഖപ്പെടുത്തി
പ്രൊഫസർ ശശികുമാർ ചിത്രെയുടെ നിര്യാണത്തിൽ ദുഖിതനാണെന്ന് പ്രധാനമന്ത്രി ട്വീറ്റിൽ പറഞ്ഞു. ജ്യോതിശ്ശാസ്ത്രം, സൗരോർജ്ജ ഭൗതികശാസ്ത്രം, ഗുരുത്വാകർഷണ ലെൻസിംഗ്, സയൻസ് വിദ്യാഭ്യാസം തുടങ്ങിയ വിഷയങ്ങളിൽ അദ്ദേഹം നടത്തിയ പ്രവർത്തനങ്ങളെ ഓർമ്മിക്കുന്നു. അദ്ദേഹത്തിന്റെ അതുല്യമായ സംഭാവനകൾ വരും കാലങ്ങളിലും വിദ്യാർത്ഥികൾക്ക് പ്രചോദനമായി തുടരും. ഓം ശാന്തി.
പ്രധാനമന്ത്രിയുടെ ഓഫീസ്
അഹമ്മദാബാദിൽ നടന്ന ഡ്രോൺ ഷോയുടെ ചിത്രങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ അഹമ്മദാബാദിൽ നട ഗംഭീരമായ ഡ്രോൺ ഷോയുടെ ചിത്രങ്ങൾ പങ്കുവെച്ചു. ദേശീയ ഗെയിംസ് ഉദ്ഘാടന ചടങ്ങിനായി നഗരം ഒരുങ്ങിക്കഴിഞ്ഞു
പ്രധാനമന്ത്രി ട്വീറ്റ് ചെയ്തു;
"ദേശീയ ഗെയിംസ് ഉദ്ഘാടന ചടങ്ങിന് നഗരം ഒരുങ്ങുമ്പോൾ അഹമ്മദാബാദിൽ ഗംഭീര ഡ്രോൺ ഷോ!"
വ്യോമയാന മന്ത്രാലയം
2022 ഫെബ്രുവരി 1 മുതൽ മാർച്ച് 11 വരെയുള്ള കാലയളവിൽ ഏകദേശം 22,500 ഓളം ഭാരതീയർ യുക്രൈനിൽ നിന്നും ഇന്ത്യയിൽ തിരിച്ചെത്തി
(ന്യൂ ഡൽഹി: മാർച്ച് 14, 2022
2022 ഫെബ്രുവരി 1 മുതൽ മാർച്ച് 11 വരെയുള്ള കാലയളവിൽ ഏകദേശം 22,500 ഓളം ഭാരതീയർ യുക്രൈനിൽ നിന്നും ഇന്ത്യയിൽ തിരിച്ചെത്തി. ഓപ്പറേഷൻ ഗംഗാ ദൗത്യത്തിന് കീഴിൽ 90 വിമാന സർവീസുകൾ ആണ് നടത്തിയത്. ഇന്ത്യൻ വ്യോമസേനയുടെ 14 സർവീസുകളും ഇതിലുൾപ്പെടുന്നു.
ഈ വിമാന സർവീസുകളുടെ മെച്ചപ്പെട്ട പ്രവർത്തനത്തിനായി ഇന്ത്യൻ കമ്പനികളുമായി ഭരണകൂടം സഹകരിച്ചിരുന്നു. ഓപ്പറേഷൻ ഗംഗാ ദൗത്യത്തിന് കീഴിൽ എയർ ഏഷ്യ, എയർ ഇന്ത്യ, എയർ ഇന്ത്യ എക്സ്പ്രസ്, ഗോ ഫസ്റ്റ്, ഇൻഡിഗോ, സ്പൈസ്ജെറ്റ് എന്നീ സ്വകാര്യ വിമാന കമ്പനികൾ ആണ് രക്ഷാ ദൗത്യങ്ങൾ നടത്തിയത്.
ഓപ്പറേഷൻ ഗംഗാ ദൗത്യത്തിന് കീഴിൽ യുക്രൈനിന്റെ അയൽരാജ്യങ്ങളായ റൊമാനിയ, ഹംഗറി, പോളണ്ട്, സ്ലോവാക്യ എന്നിവിടങ്ങളിൽനിന്നും ഇന്ത്യൻ പൗരന്മാരെ രാജ്യത്ത് തിരികെ എത്തിക്കുന്നതിനായി എയർ ഏഷ്യ, എയർ ഇന്ത്യ, എയർ ഇന്ത്യ എക്സ്പ്രസ്, ഗോ ഫസ്റ്റ്, ഇൻഡിഗോ, സ്പൈസ്ജെറ്റ് എന്നീ സ്വകാര്യ വിമാന കമ്പനികളുമായി ചേർന്ന് ഭരണകൂടം പ്രവർത്തിച്ചിരുന്നു.
ഓപ്പറേഷൻ ഗംഗ രക്ഷാ ദൗത്യത്തിൽ എയർ ഇന്ത്യ, എയർ ഇന്ത്യ എക്സ്പ്രസ്സ് എന്നിവ 23 വിമാനസർവീസുകൾ ആണ് നടത്തിയത്.
ഓപ്പറേഷൻ ഗംഗ ദൗത്യത്തിന് കീഴിൽ നടത്തിയ എല്ലാ വിമാന സർവീസുകൾക്ക് ചിലവായ മുഴുവൻ തുകയും ഭരണകൂടം വഹിച്ചു.
കേന്ദ്ര വ്യോമയാന മന്ത്രാലയത്തിന്റെ ചുമതലയുള്ള സഹമന്ത്രി ജനറൽ ഡോ. വി കെ സിംഗ്  രാജ്യ സഭയിൽ ഇന്ന് രേഖാമൂലം അറിയിച്ചതാണ് ഇക്കാര്യം.
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ ഇന്ത്യ 1.13 കോടിയിലധികം വാക്സിൻ ഡോസുകൾ നൽകി
ന്യൂഡൽഹി, സെപ്റ്റംബർ 7 , 2021
ഇന്ത്യയുടെ കോവിഡ് -19 പ്രതിരോധ കുത്തിവയ്പ്പ് ശ്രമങ്ങളിൽ ഒരു സുപ്രധാന നേട്ടമായി, ഇന്നലെ 1.13 കോടിയിലധികം വാക്സിൻ ഡോസുകൾ നൽകി.കഴിഞ്ഞ 11 ദിവസത്തിനുള്ളിൽ മൂന്ന് തവണയാണ് ഈ നേട്ടം കൈവരിച്ചത് .
കഴിഞ്ഞ 24 മണിക്കൂറിൽ 1,13,53,571 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 69.90 കോടി  പിന്നിട്ടു. 72,26,439 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 42,942 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,22,24,937 ആയി. ദേശീയ രോഗമുക്തി നിരക്ക് 97.48%
തുടർച്ചയായ 72 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 31,222 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,92,864 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.19 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,26,056 പരിശോധനകൾ നടത്തി. ആകെ 53.31 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.56 ശതമാനമാണ്. കഴിഞ്ഞ 74 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.05 ശതമാനമാണ്. കഴിഞ്ഞ 8 ദിവസമായി ഇത് 3 ശതമാനത്തിൽ താഴെയും 92 ദിവസമായി 5 ശതമാനത്തിൽ താഴെയുമാണ്
SKY
(Visitor Counter : 146
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 179.13 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 49,948 പേർ; ചികിത്സയിലുള്ളത് ആകെ രോഗബാധിതരുടെ 0.12%
കഴിഞ്ഞ 24 മണിക്കൂറിനിടെ 8,055 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,06,150 ആയി; രോഗമുക്തി നിരക്ക് 98.68%
കഴിഞ്ഞ 24 മണിക്കൂറിൽ 3,993 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.46%; പ്രതിവാര രോഗസ്ഥിരീകരണ നിരക്ക് 0.68%
ആകെ നടത്തിയത് 77.43 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 8,73,395 പരിശോധനകൾ